b'\n_START_ARTICLE_\nEmil Frelih\n_START_SECTION_\n\xc5\xbdivljenje in delo\n_START_PARAGRAPH_\nLeta 1940 je kon\xc4\x8dal \xc5\xa1tudij na oddelku za odrsko umetnost na Dr\xc5\xbeavnem konservatoriju v Ljubljani. Izpopolnjeval se je v dunajski Dr\xc5\xbeavni operi in Salzburgu. Od leta 1939 do 1945 je bil re\xc5\xbeiser v ljublkanski Operi, nato je od 1946 do 1948 \xc5\xa1tudiral filmsko re\xc5\xbeijo v Pragi. Po vrnitvi je bil umetni\xc5\xa1ki vodja, re\xc5\xbeiser, scenarist in dramaturg na Ptuju in Kopru. Od leta 1958 do 1965 re\xc5\xbeiser v Novem Sadu, nato do 1972 vMariboru. Tu je re\xc5\xbeiral okoli 30 oper, s posebnim uspehom Prodano nevesto B. Smetane in \xc5\xa1e nekatere druge opere. Gostoval je po Jugoslaviji in v Argentini. Zre\xc5\xbeiral je ve\xc4\x8d kot 100 oper in operet in izdelal \xc4\x8dez 60 scenografij. Napisal je ve\xc4\x8d strokovnih knjig in potopisov ter mladinskih, dramskih in leposlovnih del ter precej strokovnih \xc4\x8dlankov. Njegova bibliografija obsega 84 zapisov.'